CELEX: 22001D0111(03)
Language: bg
Date: 2000-10-27 00:00:00
Title: Решение № 88/2000 на Съвместния комитет на ЕИП от 27 октомври 2000 година за изменение на приложение VII (Взаимно признаване на професионални квалификации) към Споразумението за ЕИП

Важна правна забележка

|

22001D0111(03)

Официален вестник n° L 007 , 11/01/2001 стр. 0005 - 0008 специално чешко издание глава 11 том 05 стр. 167  - 170 специално испанско издание глава 11 том 05 стр. 167  - 170 специално унгарско издание глава 11 том 05 стр. 167  - 170 специално литвийско издание глава 11 том 05 стр. 167  - 170 LV.ES глава 11 том 05 стр. 167  - 170 MT.ES глава 11 том 05 стр. 167  - 170 PL.ES глава 11 том 05 стр. 167  - 170 SK.ES глава 11 том 05 стр. 167  - 170 специално словенско издание глава 11 том 05 стр. 167  - 170

		Решение № 88/2000 на Съвместния комитет на ЕИПот 27 октомври 2000 годиназа изменение на приложение VII (Взаимно признаване на професионални квалификации) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, наричано по-нататък "Споразумението", и по-специално член 98 от него,като има предвид, че:(1) Приложение VII към Споразумението бе изменено с Решение № 190/1999 на Съвместния комитет на ЕИП от 17 декември 1999 г. [1].(2) Директива 1999/42/EО на Европейския парламент и на Съвета от 7 юни 1999 г. относно създаването на механизъм за признаване на придобита квалификация във връзка с професионалните дейности в приложното поле на директивите за либерализация и преходни мерки и относно допълването на общата система за признаване на придобита квалификация [2] следва да се включи в Споразумението.(3) Директива 1999/42/EО отменя няколко акта, които са включени в Споразумението и които следователно следва да се отменят в Споразумението,РЕШИ:Член 1Следната точка се създава след точка 1a (Директива 92/51/ЕИО на Съвета) в приложение VII към Споразумението:"1б. 399 L 0042: Директива 1999/42/EО на Европейския парламент и на Съвета от 7 юни 1999 г. относно създаването на механизъм за признаване на придобита квалификация във връзка с професионалните дейности в приложното поле на директивите за либерализация и преходни мерки и относно допълването на общата система за признаване на придобита квалификация (ОВ L 201, 31.7.1999 г., стр. 77)."Член 2За целите на настоящото споразумение разпоредбите, предвидени в директивата, се четат заедно със следните адаптации.Текстът на член 1, параграф 1 се заменя със следното:"1. Настоящата директива се прилага по отношение на установяването или предоставянето на услуги в Европейското икономическо пространство от следните физически лица и дружества или фирми (наричани по-надолу "бенефициенти"), които желаят да се занимават с дейностите, изброени в приложение A.По отношение на предоставянето на услуги:- граждани на държавите-членки на ЕО и на държавите от ЕАСТ, които са се установили в рамките на Европейското икономическо пространство,- дружества или фирми, учредени съгласно законите на държава-членка на ЕО или на държава от ЕАСТ, и имащи седалище, предвидено в техните устави или техния център на администрация или тяхното главно управление, разположено на територията на Европейското икономическо пространство, при условие че в случаите, в които само тяхното седалище е разположено на територията на Европейското икономическо пространство, а тяхната дейност показва действителна и продължителна връзка с икономиката на дадена държава-членка на ЕО или на държава от ЕАСТ; такава връзка не следва да е националността било на членовете на дружеството или фирмата, било на лицата, заемащи ръководни или надзорни постове в тях, било на притежателите на капитала,- при условие че услугата се осъществява или лично от лицето, с което е договорирано да я предостави, или от някоя от неговите агенции или клонове, установени в Европейското икономическо пространство.По отношение на установяването:- граждани на държавите-членки на ЕО и на държави от ЕАСТ, както и дружества или фирми, учредени съгласно законите на държава-членка на ЕО или на държава от ЕАСТ, и имащи седалище, предвидено в техните устави или техния център на администрация, или тяхното главно управление, разположено на територията на Европейското икономическо пространство, които желаят да се установят или да осъществяват своя дейност като самостоятелно заети лица в държава-членка на ЕО или в държава от ЕАСТ, и- граждани на държавите-членки на ЕО и на държави от ЕАСТ, както и дружества или фирми, установени както горните, при условие че само в случаите, в които седалището, предвидено в техните устави, е разположено на територията на Европейското икономическо пространство, а тяхната дейност показва действителна и продължителна връзка с икономиката на дадена държава-членка на ЕО или на държава от ЕАСТ; такава връзка не следва да националността било на членовете на дружеството или фирмата, било на лицата, заемащи ръководни или надзорни постове, било на притежателите на капитал, които желаят да основат агенции, клон или дъщерни дружества на територията на държава-членка на ЕО или на държава от ЕАСТ."Член 3Текстовете и заглавията, свързани с тях, на следните точки в приложение VII към Споразумението, се заличават:- точка 20 (Директива 64/222/ЕИО на Съвета),- точка 21 (Директива 64/223/ЕИО на Съвета),- точка 22 (Директива 64/224/ЕИО на Съвета),- точка 23 (Директива 68/363/ЕИО на Съвета),- точка 24 (Директива 68/364/ЕИО на Съвета),- точка 25 (Директива 70/522/ЕИО на Съвета),- точка 26 (Директива 70/523/ЕИО на Съвета),- точка 29 (Директива 75/369/ЕИО на Съвета),- точка 31 (Директива 64/427/ЕИО на Съвета),- точка 32 (Директива 64/429/ЕИО на Съвета),- точка 33 (Директива 64/428/ЕИО на Съвета),- точка 34 (Директива 66/162/ЕИО на Съвета),- точка 35 (Директива 68/365/ЕИО на Съвета),- точка 36 (Директива 68/366/ЕИО на Съвета),- точка 37 (Директива 69/82/ЕИО на Съвета),- точка 38 (Директива 82/470/ЕИО на Съвета),- точка 39 (Директива 63/607/ЕИО на Съвета),- точка 40 (Директива 65/264/ЕИО на Съвета),- точка 41 (Директива 68/369/ЕИО на Съвета),- точка 42 (Директива 70/451/ЕИО на Съвета),- точка 43 (Директива 67/43/ЕИО на Съвета),- точка 44 (Директива 68/367/ЕИО на Съвета),- точка 45 (Директива 68/368/ЕИО на Съвета),- точка 46 (Директива 75/368/ЕИО на Съвета),- точка 47 (Директива 82/489/ЕИО на Съвета),- точка 48 (Директива 63/261/ЕИО на Съвета),- точка 49 (Директива 63/262/ЕИО на Съвета),- точка 50 (Директива 65/1/ЕИО на Съвета),- точка 51 (Директива 67/530/ЕИО на Съвета),- точка 52 (Директива 67/531/ЕИО на Съвета),- точка 53 (Директива 67/532/ЕИО на Съвета),- точка 54 (Директива 67/654/ЕИО на Съвета),- точка 55 (Директива 68/192/ЕИО на Съвета),- точка 56 (Директива 68/415/ЕИО на Съвета),- точка 57 (Директива 71/18/ЕИО на Съвета),- точка 72 (Препоръка 65/77/ЕИО на Комисията),- точка 73 (Препоръка 65/76/ЕИО на Комисията),- точка 74 (Препоръка 69/174/ЕИО на Комисията).Член 4Текстовете на Директива 1999/42/EО на исландски и норвежки език, които следва да се публикуват в притурката за ЕИП към Официален вестник на Европейските общности, са автентични.Член 5Настоящото решение влиза в сила на 28 октомври 2000 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 6Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 27 октомври 2000 година.За Съвместния комитет на ЕИППредседателG. S. Gunnarsson[1] Все още непубликувано в Официален вестник.[2] ОВ L 201, 31.7.1999 г., стр. 77.[***] Не са посочени конституционни изисквания.--------------------------------------------------